Komisijos reglamentas (EB) Nr. 228/2004,
2004 m. vasario 3 d.
nustatantis pereinamojo laikotarpio priemones, taikomas Reglamentui (EEB) Nr. 565/2002 dėl Čekijos Respublikos, Estijos, Kipro, Latvijos, Lietuvos, Vengrijos, Maltos, Lenkijos, Slovėnijos ir Slovakijos stojimo
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į Čekijos Respublikos, Estijos, Kipro, Latvijos, Lietuvos, Vengrijos, Maltos, Lenkijos, Slovėnijos ir Slovakijos stojimo sutartį, ypač jos 2 straipsnio 3 dalį,
atsižvelgdama į Čekijos Respublikos, Estijos, Kipro, Latvijos, Lietuvos, Vengrijos, Maltos, Lenkijos, Slovėnijos ir Slovakijos stojimo aktą, ypač į jo 41 straipsnio pirmą pastraipą,
kadangi:
(1) turėtų būti nustatytos pereinamojo laikotarpio priemonės, kad importuotojai iš Čekijos Respublikos, Estijos, Kipro, Latvijos, Lietuvos, Vengrijos, Maltos, Lenkijos, Slovėnijos ir Slovakijos (toliau - "naujosios valstybės narės") galėtų pasinaudoti 2002 m. balandžio 2 d. Komisijos reglamento (EB) Nr. 565/2002, nustatančio iš trečiųjų šalių importuojamo česnako tarifinių kvotų administravimo metodiką ir įvedančio prekių kilmės pažymėjimų sistemą [1] nuostatomis,
(2) Turėtų būti nustatytos 2004 m. priemonės, siekiant užtikrinti, kad nuo stojimo datos pagal Reglamentą 565/2002 tradiciniai importuotojai būtų atskirti nuo naujųjų valstybių narių naujų importuotojų.
(3) Reglamento (EB) Nr. 565/2002 2 straipsnio d punkte pateikto "standartinio kiekio" apibrėžimas turėtų būti adaptuotas taip, kad naujųjų valstybių narių importuotojai galėtų pasinaudoti sistema.
(4) Šiame reglamente numatytos priemonės atitinka Šviežių vaisių ir daržovių vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Šiame reglamente:
1. "esamos valstybės narės" - tai Bendrijos tokios sudėties, kokia ji yra 2004 m. balandžio 30 d., valstybės narės;
2. "naujosios valstybės narės" - tai Čekijos Respublika, Estija, Kipras, Latvija, Lietuva, Vengrija, Malta, Lenkija, Slovėnija ir Slovakija.
2 straipsnis
Nukrypstant nuo Reglamento (EB) Nr. 565/2002 2 straipsnio b punkto ir tik naujosioms valstybėms narėms "importuotojai" - tai ūkio subjektai, fiziniai arba juridiniai asmenys, atskiri asmenys arba grupės, kurių gyvenamoji vieta arba pagrindinė buveinė yra vienoje iš naujųjų valstybių narių ir kurie bent per vienerius iš ankstesnių dvejų kalendorinių metų iš kitų nei esamos valstybės narės arba naujosios valstybės narės šalių importavo ne mažiau kaip 50 tonų Reglamento (EB) Nr. 2200/96 [2] 1 straipsnio 2 dalyje nurodytų vaisių ir daržovių per metus.
3 straipsnis
Nukrypstant nuo Reglamento (EB) Nr. 565/2002 2 straipsnio c punkto ir tik naujosioms valstybėms narėms "tradiciniai importuotojai" - tai importuotojai, kurie bent dvejus iš ankstesnių trejų importo laikotarpių importavo česnaką į esamas valstybes nares arba naująsias valstybes nares iš kitų nei esamos arba naujosios valstybės narės šalių.
4 straipsnis
Nukrypstant nuo Reglamento (EB) Nr. 565/2002 2 straipsnio d punkto ir tik naujosioms valstybėms narėms "standartinis kiekis" - tai iš kitų nei naujosios valstybės narės arba esamos valstybės narės šalių per tris importo laikotarpius, buvusius iki to laikotarpio, dėl kurio pateikta licencijos paraiška, didžiausias tradicinio importuotojo per metus importuoto česnako kiekis.
5 straipsnis
Šis reglamentas įsigalioja 2004 m. gegužės 1 d., jei įsigalioja Čekijos Respublikos, Estijos, Kipro, Latvijos, Lietuvos, Vengrijos, Maltos, Lenkijos, Slovėnijos ir Slovakijos stojimo sutartis.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2004 m. vasario 3 d.